প্রতিদিন ১০ হাজার লোকের খাবার দেবেন সৌরভ
ভারতীয় ক্রিকেট কন্ট্রোল বোর্ডের (বিসিসিআই) সভাপতি সৌরভ গাঙ্গুলী ঘোষণা দিয়েছেন প্রতিদিন ১০ হাজার লোককে তিনি খাবার তুলে দেবেন।







পশ্চিমবঙ্গের হাওড়া শহরের বেলুড় রামকৃষ্ণ মিশনে আগেই ৫০ হাজার কেজি চাল অসহায় মানুষদের  দিয়েছেন সৌরভ। এবার ইসকনে সাহায্যের হাত বাড়িয়ে দিলেন ভারতীয় সাবেক অধিনায়ক।




করোনাভাইরাসের এই সংকট মুহূর্তে প্রতিদিন ১০ হাজার দরিদ্র মানুষকে খাবার বিতরণ করার ঘোষণা দিয়েছেন সৌরভ।
ইসকনের মুখপাত্র ও সহ-সভাপতি রাধারমন দাস বলেন, ইসকন থেকে প্রতিদিন আমরা ১০ হাজার লোকের খাওয়ার ব্যবস্থা করি। এবার আমাদের দিকে সাহায্যের হাত বাড়িয়ে দিয়েছেন সৌরভ। এর ফলে আমরা প্রতিদিন ২০ হাজার লোকের মুখে খাবার তুলে দিতে পারব। 
সৌরভ গাঙ্গুলী জানান, করোনা মানুষের সামনে শক্ত প্রতিদ্বন্দ্বিতা ছুড়ে দিয়েছে। এই সংকটের মুহূর্তে সবচেয়ে বেশি কষ্টে রয়েছে দিনমজুর শ্রেণির লোকেরা। তাদের সহযোগিতায় হাত বাড়িয়ে দেয়া উচিত।
জানা যায়, ইসকনের পক্ষ থেকে প্রতিদিন ৪ লাখ মানুষকে খাবার দেয়া হয়।

ভারতীয় ক্রিকেট কন্ট্রোল বোর্ডের (বিসিসিআই) সভাপতি সৌরভ গাঙ্গুলী ঘোষণা দিয়েছেন প্রতিদিন ১০ হাজার লোককে তিনি খাবার তুলে দেবেন।